## Instruks – Kioskvakt på Eliteseriekamp / 1.divisjon kvinner

I løpet av ett år har vi i klubben ansvar for arrangementet på 15 Eliteseriekamper og 11 1.divisjonskamper. Her har det i mange år vært yngres avdeling som har hatt driftsansvaret for kioskene på disse kampene. I gjengjeld får avdelingen inntekten fra alle kampene som går avdelingen og aktiviteten i breddeavdelingen til gode.

Så snart terminlistene for både dame- og herrelaget er klare, setter vi opp en oversikt over hvilke lag som stiller til hvilke kamper. Rutinene og fordelingen av «vaktlag» er at 14-årslag og eldre blir satt opp på 3 kamper. Det vil eksempelvis i 2025 bety: G/J2011, G/J2010, G/J2009, G2008 og NG-lagene (akademiet). Disse har ingen vaktuker i Lerøyhallen.

13 og 12-årslag har 2 runder hver med 10 stk. 11, 10 og 9årslag har en runde hver med 10 stk.

Etter damelaget ble en del av organisasjonen har vi slått sammen maskotoppdrag med foreldrevakter i kiosken. Eksempelvis: J2018 har fått maskotoppdrag til en damekamp, men til gjengjeld må det stille to foresatte i kiosk under damekampen.

Dugnadsoppsettet for Eliteserien blir som regel sendt ut i løpet av starten på januar, men kampoppsettet til jentene kommer litt senere og dermed kommer også denne oversikten litt senere. Eliteserien har som kjent ofte kamper midt i fellesferien og det vil alltid være noen lag som får vakter på ugunstige tidspunkt. Hvis man ikke kan stille med noen vakter, må man prøve å avtale og bytte med andre lag.

Tidspunktene på alle kampene er ikke helt satt når dere får det tilsendt. Fotballforbundet berammer kampene i puljer, noe som vil si at kampoppsettet som kommer ut i desember/januar er tentativt og man må være klare for at det skjer endringer. Her følger vi nøye med og gir oppdateringer som skulle være av betydning for deres dugnadskamp.

Administrasjonen er alltid tilgjengelig for bistand i forhold til spørsmål og tilrettelegging.